CELEX: 22012D0181
Language: bg
Date: 2012-09-28 00:00:00
Title: Решение на Съвместния комитет на ЕИП № 181/2012 от 28 септември 2012 година за изменение на приложение XIX (Защита на потребителите) към Споразумението за ЕИП

13.12.2012   
            
            
               BG
            
            
               Официален вестник на Европейския съюз
            
            
               L 341/35
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 181/2012
   от 28 септември 2012 година
   за изменение на приложение XIX (Защита на потребителите) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива 2011/83/ЕС на Европейския парламент и на Съвета от 25 октомври 2011 година относно правата на потребителите, за изменение на Директива 93/13/ЕИО на Съвета и Директива 1999/44/ЕО на Европейския парламент и на Съвета и за отмяна на Директива 85/577/ЕИО на Съвета и Директива 97/7/ЕО на Европейския парламент и на Съвета (1) следва да бъде включена в Споразумението за ЕИП.
            
         
               (2)
            
            
               С Директива 2011/83/ЕС се отменят, считано от 13 юни 2014 г., Директива 85/577/ЕИО на Съвета (2) и Директива 97/7/ЕО на Европейския парламент и на Съвета (3), които са включени в Споразумението за ЕИП и впоследствие трябва да бъдат отменени в рамките на Споразумението за ЕИП, считано от 13 юни 2014 г.
            
         
               (3)
            
            
               Във връзка с гореизложеното приложение XIХ към Споразумението за ЕИП следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение XIХ към Споразумението за ЕИП се променя, както следва:
   
               1.
            
            
               След точка 7з (Директива 2008/48/ЕО на Европейския парламент и на Съвета) се вмъква следната точка:
               
                           „7и.
                        
                        
                           
                              32011 L 0083: Директива 2011/83/ЕС на Европейския парламент и на Съвета от 25 октомври 2011 година относно правата на потребителите, за изменение на Директива 93/13/ЕИО на Съвета и Директива 1999/44/ЕО на Европейския парламент и на Съвета и за отмяна на Директива 85/577/ЕИО на Съвета и Директива 97/7/ЕО на Европейския парламент и на Съвета (ОВ L 304, 22.11.2011 г., стр. 64).“
                        
                     
         
               2.
            
            
               В точка 7а (Директива 93/13/ЕИО на Съвета) и точка 7д (Директива 1999/44/ЕО на Европейския парламент и на Съвета) се добавя следното:
               „, изменена със:
               
                           —
                        
                        
                           
                              32011 L 0083: Директива 2011/83/ЕС на Европейския парламент и на Съвета (ОВ L 304, 22.11.2011 г., стр. 64).“
                        
                     
         
               3.
            
            
               Текстовете на точки 3 (Директива 85/577/ЕИО на Съвета) и 3а (Директива 97/7/ЕО на Европейския парламент и на Съвета) се заличават, считано от 13 юни 2014 г.
            
         Член 2
   Текстовете на Директива 2011/83/ЕС на исландски и норвежки език, които се публикуват в притурката за ЕИП на Официален вестник на Европейския съюз, са автентични.
   Член 3
   Настоящото решение влиза в сила на 29 септември 2012 г., при условие че са направени всички нотификации до Съвместния комитет на ЕИП съгласно член 103, параграф 1 от Споразумението за ЕИП (4).
   Член 4
   Настоящото решение се публикува в раздела за ЕИП и в притурката за ЕИП на Официален вестник на Европейския съюз.
   
   
      Съставено в Брюксел на 28 септември 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 304, 22.11.2011 г., стр. 64.
   
      (2)  ОВ L 372, 31.12.1985 г., стр. 31.
   
      (3)  ОВ L 144, 4.6.1997 г., стр. 19.
   
      (4)  С посочени конституционни изисквания.